text: Vil samle alle aktie-tabere
  13 december 2012 kl. 17.18
  Palle Christiansen har tabt omkring 100.000 kr. på krakket i Tønder Bank. Nu sidder han i spidsen for en gruppe, som vil samle alle aktionærer i kampen om at få erstatning.
  Palle Christiansen og hans gruppe får hjælp fra Dansk Aktionærforening til at organisere arbejdet med at forsøge at få de i alt 500 millioner kroner tilbage, som Tønder Bank-aktionærerne har mistet.
  - Vi vil gerne have det afsluttet og ansvaret placeret. Og vi vil have vores penge igen, siger Palle Christiansen til TV SYD. Jeg ved, at det er et kæmpe-arbejde at finde alle aktionærer. Men det er trods alt 100.000 kr., vi har sat til. Dem kan du arbejde i et stykke tid for at få hjem igen.
  Gruppen vil bl.a. undersøge mulighed for fri proces, når en eventuel erstatningssag skal rejses.
  Palle Christiansen er talsmand for Tønder-aktionærerne. Hvis man har tabt penge på aktier i Tønder Bank kan man kontakte ham på pac@bbsyd.dk.
  